Document ID: 32005D0746

KOMISJONI OTSUS,
20. oktoober 2005,
millega muudetakse otsust 2004/452/EÜ, mis käsitleb selliste asutuste nimekirja, mille teadlastele võimaldatakse juurdepääs konfidentsiaalsetele andmetele teaduslikul eesmärgil
(teatavaks tehtud numbri K(2005) 4026 all)
(EMPs kohaldatav tekst)
(2005/746/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. veebruari 1997. aasta määrust (EÜ) nr 322/97 ühenduse statistika kohta, (1) eelkõige selle artikli 20 lõiget 1,
ning arvestades järgmist:
(1)
Komisjoni 17. mai 2002. aasta määruses (EÜ) nr 831/2002, millega rakendatakse ühenduse statistikat käsitlevat nõukogu määrust (EÜ) nr 322/97 seoses juurdepääsuga konfidentsiaalsetele andmetele teaduslikul eesmärgil, (2) seati eesmärgiks kehtestada tingimused, mille alusel võib lubada ühenduse ametiasutusele edastatud konfidentsiaalseid andmeid kasutada teaduslikul eesmärgil statistiliste järelduste tegemiseks.
(2)
Komisjoni 29. aprilli 2004. aasta otsusega 2004/452/EÜ, (3) milles sätestatakse asutuste nimekiri, mille teadlastele võimaldatakse juurdepääs konfidentsiaalsetele andmetele teaduslikul eesmärgil, on sätestatud asutuste nimekiri, mille teadlastele võimaldatakse teaduslikul eesmärgil juurdepääs konfidentsiaalsetele andmetele.
(3)
Cornelli Ülikool (University of Cornell, New Yorgi osariik, Ameerika Ühendriigid) loetakse nõutud tingimustele vastavaks asutuseks ja lisatakse määruse (EÜ) nr 831/2002 artikli 3 lõike 1 punkti c alusel asjaomasesse asutuste, organisatsioonide ja institutsioonide nimekirja.
(4)
Käesolevas otsuses sätestatud meetmed on kooskõlas konfidentsiaalse statistika komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/452/EÜ lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 20. oktoober 2005

Labels: 2
19
7
12
15